title: 2009/735/ЕО: Решение на Съвета от 24 септември 2009 година за удължаване на срока на прилагане на мерките в Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие

text:
               6.10.2009

               BG

               Официален вестник на Европейския съюз

               L 262/43

      РЕШЕНИЕ НА СЪВЕТА

   от 24 септември 2009 година
   за удължаване на срока на прилагане на мерките в Решение 2007/641/ЕО за приключване на консултациите с Република Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие
   (2009/735/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Споразумението за партньорство АКТБ—ЕО между членовете на Групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1), и преразгледано в Люксембург на 25 юни 2005 г. (2), наричано по-долу „Споразумението за партньорство АКТБ—ЕО“, и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат и процедурите, които трябва да следват за изпълнение на Споразумението за партньорство АКТБ—ЕО (3), и по-специално член 3 от него,
   като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (4), наричан по-долу „Инструмент за сътрудничество за развитие“, и по-специално член 37 от него,
   като взе предвид предложението на Комисията,
   като има предвид, че:

               (1)

               Бяха нарушени основните елементи, посочени в член 9 от Споразумението за партньорство АКТБ—ЕО.

               (2)

               Бяха нарушени ценностите, посочени в член 3 от Инструмента за сътрудничество за развитие.

               (3)

               На 18 април 2007 г. съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие започнаха официални консултации с държавите от АКТБ и Република Фиджи, по време на които властите на Фиджи поеха конкретни ангажименти за преодоляване на проблемите, посочени от Европейския съюз, и задължение за изпълнение на поетите ангажименти.

               (4)

               Бяха предприети някои съществени инициативи по отношение на част от посочените в съображение 3 ангажименти. Въпреки това не само че важни ангажименти по отношение на основни елементи от Споразумението за партньорство АКТБ—ЕО и Инструмента за сътрудничество за развитие все още не са изпълнени, но напоследък има и значително неблагоприятно развитие по отношение на известен брой ключови ангажименти като отмяната на Конституцията и допълнително съществено забавяне в провеждането на избори.

               (5)

               Срокът на действие на Решение 2006/641/ЕО на Съвета (5) изтича на 1 октомври 2009 г.

               (6)

               Следователно е целесъобразно неговият срок на действие да бъде удължен,

         РЕШИ:
   Член 1
   Решение на Съвета 2007/641/ЕО се изменя, както следва:

               1.

               Член 3, параграф 2 се заменя със следното:
               „Срокът му на действие изтича на 31 март 2010 г. То ще се преразглежда редовно, най-малко веднъж на всеки шест месеца, и незабавно — в случай че нови събития в Република Фиджи или нови официални консултации с държавите от АКТБ и Република Фиджи доведат до конкретни ангажименти, като се посочат причините за това.“

               2.

               Приложението се заменя с приложението към настоящото решение.

         Член 2
   Настоящото решение влиза в сила в деня на приемането му.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 24 септември 2009 година.

            За Съвета

            Председател

         M. OLOFSSON

      (1)  ОВ L 317, 15.12.2000 г., стр. 3.

      (2)  ОВ L 287, 28.10.2005 г., стр. 4.

      (3)  ОВ L 317, 15.12.2000 г., стр. 376.

      (4)  ОВ L 378, 27.12.2006 г., стр. 41.

      (5)  ОВ L 260, 5.10.2007 г., стр. 15.

      ПРИЛОЖЕНИЕ

                  Негово Превъзходителство Ratu Epeli Nailatikau

                  Изпълняващ длъжността президент на Република Фиджи

                  Сува

                  Република Фиджи

            Ваше Превъзходителство,
      Европейският съюз придава особена важност на разпоредбите на член 9 от Споразумението за партньорство АКТБ—ЕО, по-долу наричано „Споразумението от Котону“, и на член 3 от Инструмента за сътрудничество за развитие. Партньорството АКТБ—ЕО се основава на зачитането на правата на човека, принципите на демокрацията и върховенството на закона, които са основни елементи на Споразумението от Котону и съставляват основата на нашите отношения.
      На 11 декември 2006 г. Съветът на Европейския съюз осъди военния преврат във Фиджи.
      Като счита, че военният преврат от 5 декември 2006 г. представлява нарушение на основните елементи, изброени в член 9 на Споразумението от Котону, Европейският съюз, наричан по-долу „ЕС“, покани Фиджи за участие в консултации съгласно член 96 на същото споразумение, с цел внимателно да се проучи на ситуацията и, ако е необходимо, да се предприемат мерки за нормализирането ѝ.
      Официалната част от тези консултации започна на 18 април 2007 г. в Брюксел. ЕС приветства факта, че по онова време временното правителство потвърди редица ключови ангажименти по отношение на правата на човека и основните свободи, зачитането на демократичните принципи и върховенството на закона и предложи положителни мерки за тяхното изпълнение.
      За съжаление оттогава наблюдаваме редица неблагоприятни събития, особено през април 2009 г., което означава, че сега Република Фиджи нарушава редица свои ангажименти. Това се отнася най-вече до отмяната на Конституцията, доста значителното забавяне в провеждането на парламентарни избори и нарушаването на човешките права. Въпреки че изпълнението на ангажиментите бе значително забавено, повечето от тези ангажименти продължават да бъдат от съществено значение за сегашното положение на Република Фиджи и затова са изброени в приложението към настоящото писмо. Решението на Република Фиджи да наруши редица ключови ангажименти доведе до загуби за Фиджи по отношение на фондове за развитие.
      Въпреки това, в духа на партньорство, залегнал в основата на Споразумението от Котону, ЕС изразява готовността си да участва в нови официални консултации веднага щом бъде налице разумна перспектива за положително приключване на такива консултации. Временният министър-председател наскоро представи план за реформи и избори. ЕС е готов да се започне диалог относно този план и е готов да обмисли възможността той да послужи като основа за нови консултации. С цел да създаде възможност за нови консултации, ЕС реши в съответствие с това да удължи срока на действащите мерки по отношение на Република Фиджи. Някои от мерките сега са изгубили своята актуалност, но бе решено, че вместо да ги актуализира едностранно, ЕС предпочита да продължи да търси възможности за нови консултации с Република Фиджи. Затова е от особена важност временното правителство да поеме ангажимент за вътрешен политически диалог, който не изключва никого, и за гъвкавост по отношение на графика за предстоящия план. Позицията на ЕС е и винаги ще бъде водена от основните елементи на преразгледаното Споразумение от Котону, както и от фундаменталните принципи на ЕС, особено по отношение на ключовата роля на диалога и изпълнението на насрещните задължения, но се подчертава, че от страна на ЕС няма предварителни заключения относно изхода на бъдещите консултации.
      Ако новите консултации доведат до съществени ангажименти от страна на Република Фиджи, ЕС е готов на по-ранно, положително преразглеждане на тези мерки. Обратно, ако положението в Република Фиджи не се промени, загубите за Република Фиджи на средства от фондовете за развитие ще продължат.
      До провеждането на нови консултации ЕС приканва Република Фиджи да продължи и ускори засиления политически диалог.
      Подходящите мерки са следните:

                  —

                  хуманитарната помощ, както и прякото подпомагане на гражданското общество могат да продължат,

                  —

                  текущите дейности или дейностите в процес на подготовка в областта на сътрудничеството, особено по 8-ия и 9-ия Европейски фонд за развитие, по долу наричан „ЕФР“, могат да продължат,

                  —

                  прегледът в края на периода по 9-ия ЕФР може да се проведе,

                  —

                  дейностите в областта на сътрудничеството, които биха подпомогнали връщането към демокрация и подобрили управлението, могат да продължат, освен при много изключителни обстоятелства,

                  —

                  изпълнението на съпътстващите мерки за 2006 г. към реформата на захарната промишленост може да продължи. Споразумението за финансиране бе подписано на техническо равнище от Фиджи на 19 юни 2007 г. Отбелязва се, че споразумението за финансиране включва клауза за спиране на действието му,

                  —

                  приемането на 19 юни 2007 г. от страна на временното правителство на доклада от 7 юни на независимите експерти по изборите от Форума на тихоокеанските острови е в съответствие с ангажимент № 1, договорен на 18 април 2007 г. между временното правителство и ЕС. Следователно може да продължат подготовката и евентуалното подписване на многогодишната индикативна програма за съпътстващите мерки към реформата на захарната промишленост за 2008—2010 г.,

                  —

                  завършването, подписването на техническо равнище и прилагането на свързаните с 10-ия ЕФР стратегия за подпомагане на страната и национална индикативна програма, заедно с индикативен финансов пакет, както и възможното отпускане на насърчителен транш от не повече от 25 % от предвидената в пакета сума, зависят от изпълнението на поетите ангажименти по отношение на правата на човека и върховенството на закона, по-специално, зачитането на Конституцията от временното правителство, пълното зачитане на независимостта на съдебната власт и отмяната във възможно най-кратък срок на указите за извънредно положение, въведени отново на 6 септември 2007 г., разследването или разглеждането, съгласно различните, предвидени по законите на Фиджи, процедури и органи, на всички твърдения за нарушения на човешките права и полагането на всички възможни усилия от страна на временното правителство за предотвратяване на изявленията на органи по сигурността, целящи създаването на ситуация на страх,

                  —

                  полагаемата сума за 2007 г. за захарната промишленост ще бъде нула,

                  —

                  отпускането на полагаемата сума за 2008 г. за захарната промишленост ще зависи от наличието на доказателства за надеждна и навременна подготовка на изборите в съответствие с договорените ангажименти, особено по отношение на преброяването на населението, преначертаването на границите на избирателните райони и изборната реформа в съответствие с Конституцията, както и от вземането на мерки, които да осигурят функционирането на избирателната служба, включително и от назначаването в съответствие с Конституцията на надзорно лице на изборите до 30 септември 2007 г.,

                  —

                  полагаемата сума за 2009 г. за захарната промишленост ще бъде отпусната, ако на власт е законно правителство,

                  —

                  полагаемата сума за 2010 г. за захарната промишленост ще зависи от напредъка, постигнат в усвояването на сумата за 2009 г. и от продължаването на демократичния процес,

                  —

                  допълнително подпомагане за подготовката и изпълнението на ключови ангажименти, особено за подготовката и/или провеждането на избори, може да бъде обсъдено в допълнение на предвиденото в настоящото писмо,

                  —

                  регионалното сътрудничество и участието на Фиджи в него остават незасегнати,

                  —

                  сътрудничеството с Европейската инвестиционна банка и Центъра за развитие на предприятията може да продължи в зависимост от навременното изпълнение на поетите ангажименти.

            Последващите мерки по поетите ангажименти ще бъдат в съответствие с договореностите за мониторинг под формата на редовен диалог, сътрудничество с мисиите и представяне на доклади, както е посочено в приложението.
      Освен това ЕС очаква от Фиджи да окаже пълно съдействие на Форума на тихоокеанските острови що се отнася до изпълнението на препоръките на Групата от изтъкнати личности, които бяха приети от външните министри на Форума по време на срещата им във Вануату на 16 март 2007 г.
      Европейският съюз ще продължи да следи отблизо ситуацията във Фиджи. Съгласно член 8 от Споразумението от Котону с Фиджи ще бъде провеждан засилен политически диалог, за да се гарантира спазването на правата на човека, възстановяването на демокрацията и зачитането на върховенството на закона, докато и двете страни не стигнат до заключението, че засиленият характер на диалога е изпълнил целта си.
      Ако е налице забавяне, прекратяване или промяна в посоката на изпълнение на поетите ангажименти от страна на временното правителство, ЕС си запазва правото да адаптира подходящите мерки.
      ЕС подчертава, че привилегиите на Фиджи в сътрудничеството му с ЕС зависят от спазването на основните елементи на Споразумението от Котону и ценностите, посочени в Инструмента за сътрудничество за развитие. За да се убеди ЕС, че временното правителство е напълно готово да следва поетите ангажименти, от особена важност ще бъде постигането на своевременен и значителен напредък по тяхното изпълнение.
      С уважение,
      Съставено в Брюксел на

            За Комисията

            За Съвета

         Приложение към приложението

            ДОГОВОРЕНИ АНГАЖИМЕНТИ С РЕПУБЛИКА ФИДЖИ

         A.   Спазване на демократичните принципи

         Ангажимент № 1
         Провеждане на свободни и честни парламентарни избори в срок до 24 месеца, считано от 1 март 2007 г., в зависимост от заключенията на оценката, която трябва да бъде извършена от независими експерти, назначени от секретариата на Форума на тихоокеанските острови. Процесите на подготовка и провеждане на изборите се наблюдават съвместно, адаптират се и се преразглеждат, когато е необходимо, на базата на взаимно договорени индикативни показатели. По-конкретно това означава, че:

                     —

                     до 30 юни 2007 г. временното правителство ще приеме график на датите за приключване на различните стъпки, които трябва да бъдат предприети при подготовката на нови парламентарни избори,

                     —

                     графикът посочва точно сроковете на преброяване на населението, преначертаването на границите на избирателните райони и провеждането на избирателна реформа,

                     —

                     определянето на границите и избирателната реформа се провеждат в съответствие с Конституцията,

                     —

                     вземат се мерки, които да гарантират функционирането на избирателната служба, включително и назначаване до 30 септември 2007 г. на надзорно лице за изборите, в съответствие с Конституцията,

                     —

                     назначаването на вицепрезидент се извършва в съответствие с Конституцията.

               Ангажимент № 2
         При приемането на основни законодателни, фискални и други инициативи и промени по различни политики, временното правителство ще вземе предвид консултациите с гражданското общество и други заинтересовани страни.
         Б.   Върховенство на закона

         Ангажимент № 1
         Временното правителство полага всички усилия за предотвратяване на изявления от органи по сигурността, имащи за цел създаването на ситуация на страх.
         Ангажимент № 2
         Временното правителство се придържа към Конституцията от 1997 г. и гарантира нормалната и независима работа на институциите, предвидени в Конституцията, като Комисията на Фиджи за правата на човека, Комисията за държавната администрация и Конституционната комисия. Значителната независимост и функционирането на Висшия съвет на старейшините ще бъдат запазени.
         Ангажимент № 3
         Напълно се зачита независимостта на съдебната власт и ѝ се позволява да работи свободно, като нейните решения се спазват от всички заинтересовани страни, и по специално:

                     —

                     временното правителство предприема необходимите мерки за назначаването на съда, предвиден в раздел 138 (3) от Конституцията, в срок до 15 юли 2007 г.,

                     —

                     всяко назначаване и/или отстраняване на съдии се извършва оттук нататък в пълно съответствие с разпоредбите и процедурните правила, предвидени в Конституцията,

                     —

                     липсват случаи на намеса, под каквато и да била форма, на военните и полицията или на временното правителство в съдопроизводството, при пълното зачитане на юридическата професия.

               Ангажимент № 4
         Всички наказателни производства, свързани със случаи на корупция, се разглеждат по съответните съдебни канали и се гарантира, че всеки друг орган, който може да бъде създаден за разследване на предполагаеми случаи на корупция, действа в рамките, определени от Конституцията.
         В.   Защита правата на човека и основните свободи

         Ангажимент № 1
         Временното правителство ще вземе всички необходими мерки за улесняване на разследването или разглеждането на всички твърдения за нарушения на правата на човека съгласно различните, предвидени по законите на Фиджи, процедури и органи.
         Ангажимент № 2
         Временното правителство възнамерява да отмени указите за извънредно положение през май 2007 г., при условие че липсват заплахи за националната сигурност и обществения ред и безопасност.
         Ангажимент № 3
         Временното правителство се ангажира да осигури пълната независимост на Комисията на Фиджи за правата на човека при изпълнение на нейните функции в съответствие с разпоредбите на Конституцията.
         Ангажимент № 4
         Гарантира се пълната свобода на изразяване и свободата на медиите във всичките ѝ форми, както е предвидено в Конституцията.
         Г.   Последващи мерки по отношение на поетите ангажименти

         Ангажимент № 1
         Временното правителство се задължава да поддържа редовен диалог, който да позволи проверка на постигнатия напредък и да предостави на органите/представителите на ЕС и ЕО пълен достъп до информацията по всички въпроси, свързани с правата на човека, мирното възстановяване на демокрацията и върховенството на закона във Фиджи.
         Ангажимент № 2
         Временното правителство съдейства изцяло при евентуални мисии на ЕС и ЕО за оценка и мониторинг на напредъка.
         Ангажимент № 3
         Временното правителство изпраща на всеки три месеца, считано от 30 юни 2007 г., доклади за напредъка по основните елементи от Споразумението от Котону и ангажиментите.
         Отбелязва се, че по някои въпроси може да бъде постигнат ефективен напредък само ако се възприеме прагматичен подход, който отчита реалността на настоящето и се съсредоточава върху бъдещето.


title: Решение на Съвета от 21 декември 1998 година за одобряване от името на Общността на измененията на допълнения II и III към Бернската конвенция за опазване на европейската дива фауна и флора и техните естествени местообитания, приета на 17-тата среща на постоянния комитет към конвенцията

text:
Важна правна забележка

|

31998D0746

Официален вестник n° L 358 , 31/12/1998 стр. 0114 - 0114 специално чешко издание глава 11 том 30 стр. 151  - 151 специално испанско издание глава 11 том 30 стр. 151  - 151 специално унгарско издание глава 11 том 30 стр. 151  - 151 специално литвийско издание глава 11 том 30 стр. 151  - 151 LV.ES глава 11 том 30 стр. 151  - 151 MT.ES глава 11 том 30 стр. 151  - 151 PL.ES глава 11 том 30 стр. 151  - 151 SK.ES глава 11 том 30 стр. 151  - 151 специално словенско издание глава 11 том 30 стр. 151  - 151

		19981221Решение на Съветаот 21 декември 1998 годиназа одобряване от името на Общността на измененията на допълнения II и III към Бернската конвенция за опазване на европейската дива фауна и флора и техните естествени местообитания, приета на 17-тата среща на постоянния комитет към конвенцията(98/746/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 130т, параграф 1, член 228, параграф 2, първо изречение и член 228, параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],като има предвид, че Европейската общност е договаряща се страна по Конвенцията за опазване на европейската дива фауна и флора и техните естествени местообитания по силата на Решение 82/72/ЕИО [3];като има предвид, че благодарение на решителната подкрепа от страна на Общността бяха добавени четири вида към допълнение II към конвенцията и 22 вида към допълнение III от конвенцията на 17-тата среща на постоянния комитет на Бернската конвенция, проведено в Страсбург от 1 до 5 декември 1997 г.; като има предвид, че Комисията взе участие в това заседание от името на Общността;като има предвид, че два от тези видове са обхванати от Директива 79/409/ЕИО на Съвета от 2 април 1979 г. за опазване на дивите птици [4] и три от тях са обхванати от Директива 92/43/ЕИО на Съвета от 21 май 1992 г. за опазване на естествените местообитания и дивата флора и фауна [5];като има предвид, че в съответствие с член 17 от конвенцията, всякакви изменения на допълненията към конвенцията трябва да влязат в сила за всички договарящи се страни, с изключение на всяка държава, която уведоми за възражения в съответствие с параграф 3 от посочения член три месеца след приемането им от постоянния комитет;като има предвид, че Общността трябва да одобри споменатите изменения към допълнения II и III към конвенцията, приети на 17-тата среща на постоянния комитет в съответствие с член 17 от конвенцията,РЕШИ:Член 1Включването на видовете Acipenser sturio, Puffinus yelkouan, Phalacrocorax aristotelis (в Средиземноморието) и Valencia leutourneuxi в допълнение II към конвенцията за опазване на европейската дива фауна и флора и техните естествени местообитания и на видовете Hippospongia communis, Spongia agaricina, Spongia officinalis, Spongia zimocca, Antipathes sp. plur., Corallium rubrun, Paracentrotus lividus, Homarus gammarus, Maja squinado, Palinurus elephas, Scyllarides latus, Scyllarides pigmaeus, Scyllarus arctus, Epinephelus marginatus, Isurus oxyrinchus, Lamna nasus, Mobula mobular, Prionace glauca, Raja alba, Scioena umbra, Squatina squatina и Umbrina cirrosa (всичките 22 вида са в Средиземноморието) в допълнение III към конвенцията се одобрява от името на Европейската общност.Член 2Настоящото решение се публикува в Официален вестник на Европейските общности.Съставено в Брюксел на 21 декември 1998 година.За СъветаПредседателM. Bartenstein[1] ОВ C 116, 16.4.1998 г., стр. 24.[2] ОВ C 328, 26.10.1998 г., стр. 81.[3] ОВ L 38, 10.2.1982 г., стр. 1.[4] ОВ L 103, 25.4.1979 г., стр. 1. Директива, последно изменена с Директива 97/49/ЕО (ОВ L 223, 13.8.1997 г., стр. 9).[5] ОВ L 206, 22.7.1992 г., стр. 7. Директива, последно изменена с Директива 97/62/ЕО (ОВ L 305, 8.11.1997 г., стр. 42).--------------------------------------------------


title: Решение № 1855/2006/EО на Европейския парламент и на Съвета от 12 декември 2006 година относно създаване на програма „Култура“ (2007—2013 г.)

text:
Важна правна забележка

|

32006D1855

Официален вестник n° L 372 , 27/12/2006 стр. 0001 - 0011

		20061212Решение № 1855/2006/EО на Европейския парламент и на Съветаот 12 декември 2006 годинаотносно създаване на програма "Култура" (2007—2013 г.)ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално първо тире от член 151, параграф 5 от него,като взеха предвид предложението на Комисията,като взеха предвид становището на Комитета на регионите [1],като действат в съответствие с процедурата по член 251 от Договора [2],като имат предвид, че:(1) Фактът, че е важно да се насърчава сътрудничеството и културния обмен, за да се зачита и популяризира многообразието от култури и езици в Европа, и да се подобрява познаването на европейските култури сред европейските граждани, които са различни от тяхната собствена култура, като паралелно с това се повишава осведомеността на тези граждани по отношение на общото европейско културно наследство, което споделят. По този начин, насърчаването на културното и езиково сътрудничество и многообразие спомага за това европейското гражданство да стане осезаема реалност чрез стимулиране на пряко участие на европейските граждани в процеса на интеграция.(2) Една активна културна политика, насочена към опазване на европейското културно наследство и популяризирането на неговите културни елементи и на културното наследство, може да допринесе за подобряване на възприемането на Европейския съюз отвъд неговите граници.(3) За да могат гражданите да осигурят пълна подкрепа и да участват пълноценно в европейската интеграция, е необходимо да се постави по-сериозен акцент върху общите културни ценности и корени като ключов елемент на тяхната идентичност и тяхното членство в общество, което е изградено върху свобода, равенство, демокрация, зачитане на достойнството и ненакърнимостта на човека, толерантност и солидарност, при пълно спазване на Хартата на основните права на Европейския съюз.(4) Съществено е културният сектор да допринася и да участва в политическото развитие на Европа, разглеждано в по-широк смисъл. Културният сектор като такъв е важен работодател и освен това съществува ясна връзка между инвестициите в културата и икономическото развитие, оттук произтича и значението от засилването на културните политики на регионално, национално и европейско равнище. Съответно мястото на културните индустрии в развитието, което е вследствие на Лисабонската стратегия, следва да бъде засилено, тъй като тези индустрии допринасят в извънредно висока степен за европейската икономика.(5) Необходимо е освен това да се стимулира активно гражданство и да се засили борбата срещу изключването във всички негови форми, включително расизъм и ксенофобия. Подобряването на достъпа до култура за възможно най-голям брой хора може да бъде средство за борба срещу социалното изключване.(6) Член 3 от Договора предвижда във всички дейности, които са посочени в този член, Общността да се стреми към премахване на неравенствата и към насърчаване на равенството между мъже и жени.(7) Програмите за култура "Калейдоскоп", "Ариана", "Рафаел" и "Култура 2000", предвидени съответно в Решения № 719/96/EО [3], 2085/97/EО [4], 2228/97/EО [5] и 508/2000/EО [6], отбелязаха положителни етапи при лагане на действията на Общността за култура. По този начин беше натрупан значителен опит, по-специално чрез оценката на тези културни програми. В настоящия момент би било важно да се рационализира и засили дейността за културата на основата на резултатите от тези оценки, резултатите от консултациите с всички заинтересовани страни и доскорошната работа на европейските институции. В тази връзка и за тази цел е необходимо да се създаде програма.(8) Самите европейски институции изразиха в редица случаи мнението си по теми, свързани с културните дейности на Общността и предизвикателствата, свързани с културното сътрудничество, по-специално в Резолюции на Съвета от 25 юни 2002 г. относно новия работен план за европейско сътрудничество в областта на културата [7] и от 19 декември 2002 г. относно прилагане на работен план за европейско сътрудничество в областта на културата [8], резолюциите на Европейския парламент от 5 септември 2001 г. относно културното сътрудничество в Европейския съюз [9], от 28 февруари 2002 г. относно прилагането на програма "Култура" 2000 [10], от 22 октомври 2002 г. относно значението и динамизма на театъра и на изпълнителското изкуство в разширена Европа [11] и от 4 септември 2003 г. относно културните индустрии [12], както и становището на Комитета на регионите от 9 октомври 2003 г. относно удължаването на програма "Култура 2000".(9) Съветът, в посочените по-горе свои резолюции, подчерта нуждата от възприемане на един по-съгласуван подход на общностно равнище по отношение на културата, както и, че европейската добавена стойност е важно и определящо понятие в контекста на европейското културно сътрудничество, както и общо условие за мерките на Общността в областта на културата.(10) За да се осъществи това общо културно пространство реалност за народите на Европа, е важно да се насърчава транснационалната мобилност на дейци в областта на културата и транснационалното обращение на художествени и културни произведения и продукти, както и да се стимулира диалога и културните обмени.(11) В своите заключения от 16 ноември 2004 г., свързани с работния план за култура, Съветът и Европейският парламент в своята резолюция от 4 септември 2003 г. относно културните индустрии, както и Европейският икономически и социален комитет в своето становище от 28 януари 2004 г. относно културните индустрии, изразиха своите гледища за нуждата от едно по-голямо отчитане на специфичните икономически и социални черти на неаудиовизуалните културни индустрии. Освен това е необходимо подготвителните действия за сътрудничество в областта на културните въпроси, разглеждани като приоритет между 2002—2004 г. да бъдат взети под внимание в новата програма.(12) В тази връзка, е уместно насърчаване на засилено сътрудничество между дейците в областта на културата като се стимулират да изготвят проекти за многогодишно сътрудничество, като по този начин им се дава възможност да развиват общи дейности, да предоставят подкрепа на по-целенасочени мерки с истинска европейска добавена стойност, да подкрепят символични културни събития, да подкрепят организации за европейско културно сътрудничество, както и да насърчават анализа по избрани теми от европейски интерес, събирането и разпространението на информация и дейности, които са насочени към максимизиране на ефекта от проектите в областта на европейското културно сътрудничество и развитието на европейската културна политика.(13) Съгласно Решение № 1622/2006/ЕО на Европейския парламент и на Съвета от 24 октомври 2006 г. за установяване на действие на Общността за Европейска столица на културата за периода 2007—2019 г. [13] следва да бъде предоставено значително финансиране за това събитие, което се радва на голямо внимание от страна на европейците и помага да се укрепи тяхното чувство за принадлежност към общо културно пространство. В контекста на това събитие акцентът следва да бъде върху трансевропейското културно сътрудничество.(14) Следва да бъде оказана подкрепа на организации, които работят за европейско културно сътрудничество, като по този начин играят роля на посланици на европейската култура, което е основано на опита, който Европейският съюз натрупа в контекста на Решение № 792/2004/ЕО на Европейския парламент и на Съвета от 21 април 2004 г. относно създаването на програма за действие на Общността за насърчаване на организации, които са активни в областта на културата на европейско равнище [14].(15) Необходимо е програмата, в съответствие с принципа за свобода на изразяването, да допринася за усилията на Европейския съюз в подкрепа на устойчивото развитие и борбата с всички форми на дискриминация.(16) Страните кандидати за членство в ЕС, както и държавите от ЕАСТ, които са членове на Споразумението за Европейско икономическо пространство (ЕИП), следва да бъдат признати като потенциални участници в програмите на Общността, в съответствие със споразуменията, сключени с тези страни.(17) Европейският съвет от 19 и 20 юни 2003 г. прие "Дневен ред от Солун за Западните Балкани: в посока към европейска интеграция", с който се предвижда програмите на Общността да се отворени за страните от процеса на стабилизиране и асоцииране, на основание на рамковите споразумения, които ще бъдат подписани между Общността и тези страни. Ако пожелаят, тези страни следва да могат, в зависимост от бюджетни съображения или политически приоритети, да вземат участие в програмата или да извлекат ползи от една по-ограничена формула за сътрудничество, на основата на допълнителни бюджетни кредити и специфични процедури, които да се договорят между съответните страни.(18) Необходимо е също така програмата да е отворена за сътрудничество с други трети страни, които са подписали споразумения с Общността, съдържащи културна насоченост, в съответствие с процедурите, които следва да бъдат определени.(19) Необходимо е, за да се повиши добавената стойност от дейността на Общността, да се гарантира съгласуваност и допълняемост между действията, осъществявани в рамките на настоящото решение, и другите свързани политики, действия и инструменти на Общността, в съответствие с член 151, параграф 4 от Договора. Следва да се отдели специално внимание на връзката на мерките на Общността в областта на културата и образованието, и на действията за насърчаване на обмена на най-добри практики и по-тясно сътрудничество на европейско равнище.(20) Във връзка с прилагането на подкрепата на Общността следва да се вземе предвид специфичното естество на културния сектор в Европа и следва де се полагат специални грижи, за да се гарантира, че административните и финансови процедури са възможно най-опростени и приспособени към преследваните цели, както практики и събития в културния сектор.(21) Комисията, държавите-членки и точките за културен контакт следва да работят по начин, който да насърчава участието на по-малки оператори в многогодишни проекти за сътрудничество и организацията на дейностите, които са насочени към събиране на потенциални партньори по проекти.(22) Програмата следва да обединява специфични качества и експертно знание на културни оператори от цяла Европа. Там, където е необходимо, Комисията и държавите-членки следва да вземат мерки, за справяне с ниската степен на участие на културни оператори в някоя от държавите-членки или от участващите страни.(23) Важно е да се гарантира текущ мониторинг и оценка на програмата в рамките на сътрудничеството между Комисията и държавите-членки, с цел да се направят възможни пренастройки, по-специално в рамките на приоритети за прилагането на мерки. Оценката следва да включва и външна оценка, която се извършва от независими и безпристрастни организации.(24) Необходимо е процедурите за мониторинг и оценка на програмата да използват целите и показателите, които са специфични, измерими, постижими, релевантни и определени във времето.(25) Необходимо е да се прилагат подходящи мерки, за да се предотвратят нередности и измами, както и да се възстановят средствата, които са били изгубени, прехвърлени или неправилно използвани.(26) Уместно е да се създаде единен инструмент за финансиране и програмиране на културното сътрудничество, наречен програма "Култура" за периода от 1 януари 2007 г. до 31 декември 2013 г.(27) Настоящото решение установява финансов пакет за целия срок на програмата, който съставлява основно позоваване, по смисъла на точка 37 от Междуинституционалното споразумение от 17 май 2006 г. между Европейския парламент, Съвета и Комисията относно бюджетната дисциплина и доброто финансово управление [15].(28) Необходимите за прилагането на настоящото решение мерки следва да бъдат приети в съответствие с Решение 1999/468/ЕО на Съвета от 28 юни 1999 г. относно установяване на условията и реда за упражняване на изпълнителните правомощия, предоставени на Комисията [16].(29) Мерките, които са необходими за финансовото прилагане на настоящото решение, следва да бъдат приети в съответствие с Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [17] (наричан по-долу "Финансовият регламент") и в съответствие с Регламент (ЕО, Евратом) № 2342/2002 на Комисията от 23 декември 2002 г. за определяне на подробни правила за прилагане на Регламент (ЕО, Евратом) № 1605/2002 на Съвета [18].(30) Действието на Общността допълва националните и регионални действия в областта на културното сътрудничество. Тъй като целите на настоящото решение, а именно укрепване на европейското културно пространство, което е основано на общото културно наследство, (транснационална мобилност на дейците в областта на културата в Европа, транснационалното движение на произведения на изкуството, на културни и художествени продукти и диалог между културите) не могат да бъдат постигнати в достатъчна степен от държавите-членки поради техния транснационален характер, тези цели могат, в резултат на причини, свързани с мащаба или ефекта на действие, да бъдат по-добре постигнати на общностно равнище. Общността може да приеме мерки в съответствие с принципа на субсидиарност по член 5 от Договора. В съответствие с принципа на пропорционалност по този член, настоящото решение не надхвърля нужното, за да постигне тези цели.(31) Следва да има преходни разпоредби, за да се гарантира гладък преход между програмите, установени от Решения № 508/2000/ЕО и № 792/2004/ЕО от една страна, и програмата, която, от друга страна, се създава с настоящото решение,РЕШИХА:Член 1Създаване и продължителност1. Настоящото решение създава програма "Култура", единна многогодишна програма за мерки на Общността в областта на културата, която е отворена за всички културни сектори и всички категории културни оператори (наричана по-долу "програмата").2. Програмата се прилага за периода от 1 януари 2007 г. до 31 декември 2013 г.Член 2Бюджет1. Финансовият пакет за прилагането на програмата за периода, посочен в член 1, се определя на 400 милиона EUR.2. Годишни бюджетни кредити се разрешават от бюджетния орган в рамките на финансовата рамка.Член 3Цели1. Общата цел на програмата е укрепване на културното пространство, което се споделя от европейците и е основано на единно културно наследство, чрез развитие на културно сътрудничество между творците, дейците в областта на културата и културните институции от страните, които участват в програмата, с оглед насърчаване възникването на европейско гражданство. Програмата е отворена за участие на неаудиовизуални културни индустрии, по-специално малки културни предприятия, там където такива индустрии упражняват културни дейности с нестопанска цел.2. Специфичните цели на програмата са:a) да насърчава транснационалната мобилност на дейците в областта на културата;б) да поощрява транснационалното движение на произведения на изкуството и на културни и художествени изделия;в) да поощрява междукултурния диалог.Член 4Области на действие1. Целите на програмата се преследват чрез прилагането на следните мерки, както е описано в приложението:а) подкрепа на културни дейности, както следва:- многогодишни проекти за сътрудничество,- мерки за сътрудничество,- специални действия;б) подкрепа за организации, които са активни на европейско равнище в областта на културата;в) подкрепа за анализи, събиране и разпространение на информация и за подкрепа на действия, които оптимизират въздействието на проектите в областта на европейско културно сътрудничество и развитието на европейската културна политика.2. Тези мерки се провеждат в съответствие с разпоредбите, изложени в приложението.Член 5Разпоредби, които се отнасят до трети страни1. Програмата е отворена за участие на следните страни:а) страните от ЕАСТ, които са членки на ЕИП, в съответствие с разпоредбите на Споразумението за ЕИП;б) страните кандидати, които се ползват от предприсъединителна стратегия за присъединяване към Съюза, в съответствие с общите принципи и общите условия, и процедурите за участие на тези страни в програмите на Общността, установени в рамковите споразумения;в) страните от Западните Балкани, в съответствие с определените с тези държави процедури, като следват рамковите споразумения, които предвиждат тяхното участие в програмите на Общността.При условие че са изпълнени условията и са изплатени допълнително отпуснатите суми, страните по този параграф участват цялостно в програмата.2. Програмата е отворена за сътрудничество с други трети страни, които са сключили споразумения за асоцииране и сътрудничество с Общността и тези споразумения включват културни клаузи, на основание на допълнителни бюджетни кредити и специфични процедури, които ще бъдат определени.Страните от Западните Балкани, посочени в параграф 1, буква в), които не желаят да се ползват от пълно участие в програмата, могат да се ползват от сътрудничество с програмата при условията, определени в настоящия параграф.Член 6Сътрудничество с международни организацииПрограмата позволява съвместна дейност с международни организации, които са компетентни в областта на културата, като например ЮНЕСКО или Съвета на Европа, на основание на смесено финансово участие и в съответствие с различните правила, които са приоритетни за всяка една институция или организация предвид реализацията на мерките, описани в член 4.Член 7Допълване с други инструменти на ОбщносттаНеобходимо е Комисията да гарантира връзка между програмата и другите инструменти на Общността, по-специално тези, свързани със структурните фондове, и тези в областите на образованието, професионалното обучение, изследователската дейност, информационното общество, гражданството, младежта, спорта, езиците, социалното включване, външните отношения на ЕС и борбата с всички форми на дискриминация.Член 8Прилагане1. Комисията прилага действията на Общността, които формират предмета на програмата, в съответствие с приложението.2. В съответствие с процедурата, посочена в член 9, параграф 2, се приемат следните мерки:а) годишният работен план, включително приоритетите, критериите и процедурите за избор;б) годишният бюджет и разбивки на финансовите средства според различните действия по програмата;в) процедурите за мониторинг и оценка на програмата;г) предоставяната съгласно член 4, параграф 1, буква а), първо тире финансова подкрепа на Общността: суми, продължителност, разпределение и бенефициери.3. Всички други мерки, които са необходими за прилагането на настоящото решение, се приемат в съответствие с процедурата по член 9, параграф 3.Член 9Комитет1. Комисията се подпомага от Комитет.2. При позоваване на настоящия параграф се прилагат членове 4 и 7 от Решение 1999/468/ЕО, като се отчитат разпоредбите на член 8 от него.Срокът, определен в член 4, параграф 3 от Решение 1999/468/ЕО, е два месеца.3. При позоваване на настоящия параграф се прилагат членове 3 и 7 от Решение 1999/468/ЕО, като се отчитат разпоредбите на член 8 от него.4. Комитетът приема свой процедурен правилник.Член 10Точки за културен контакт1. Точките за културен контакт, както са определени в раздел I.3.1. на приложението, действат като изпълнителни власти за разпространението на информация относно програмата на национално равнище, като се взема предвид член 54, параграф 2, буква в) и параграф 3 от Финансовия регламент.2. Точките за културен контакт спазват следните критерии:а) разполагат със съответния брой персонал, с професионални и лингвистични квалификации, които са подходящи за работа в среда на международно сътрудничество;б) да имат подходяща инфраструктура, по-специално по отношение на информационните и комуникации технологии;в) да действат в административен контекст, който да им позволява да извършват своите задачи задоволително и да избягват конфликти на интереси.Член 11Финансови разпоредби1. Финансовата подкрепа е под формата на субсидии за юридически лица. При определени случаи субсидиите могат да се отпускат и на физически лица, съгласно условията на член 114, параграф 1 от Финансовия регламент. Комисията може също така да присъжда награди на физически или юридически лица за действия или проекти, които се прилагат съгласно програмата. В зависимост от характера на действието, могат да бъдат разрешени финансиране с фиксиран размер и/или прилагането на единични разходни ставки.2. Комисията може да реши, в съответствие с характеристиките на бенефициерите и характера на действията, дали да ги освободи от проверка на професионална компетентност и квалификация, които се изискват, за да бъде извършена предложената дейност или работна програма.3. Специфичните дейности на "Европейски столици на културата", които са определени съгласно Решение 1419/1999/ЕО, могат да получат субсидия или награда.Член 12Принос към други цели на ОбщносттаПрограмата допринася за укрепването на общите цели на Общността, по-специално чрез:а) насърчаване на фундаменталния принцип на свобода на изразяване;б) стимулиране на по-висока информираност за значението на приноса за устойчиво развитие;в) стремеж към насърчаване на взаимното разбирателство и толерантността в Европейския съюз;г) принос за премахването на всички форми на дискриминация, основана на пол, раса или етнически произход, религия или вяра, увреждане, възраст или сексуална ориентация.Особено внимание се дава на съгласуваността и допълването между програмата и политиките на Общността в областта на културното сътрудничество с трети страни.Член 13Мониторинг и оценка1. Комисията гарантира редовен мониторинг на програмата по отношение на нейните цели. Резултатите от процеса на мониторинг и оценка се използват за прилагане на програмата.Мониторингът по-специално включва изготвяне на докладите по параграф 3, букви а) и в).На основание на резултатите от мониторинговите доклади могат да бъдат преразгледани специфичните цели на програмата, в съответствие е с процедурата, определена в член 251 от Договора.2. Комисията гарантира редовна, външна и независима оценка на програмата.3. Комисията представя на Европейският парламент, на Съвета, на Европейския икономически и социален комитет и на Комитета на регионите:а) междинен доклад за оценка на постигнатите резултати, както и количествените и качествените аспекти на прилагането на програмата, не по-късно от 31 декември 2010 г.б) съобщение за продължаването на програмата, не по-късно от 31 декември 2011 г.в) доклад с оценка ex post, не по-късно от 31 декември 2015 г.Член 14Преходни разпоредбиДействия, започнали преди 31 декември 2006 г. на основание Решения № 508/2000/ЕО и № 792/2004/ЕО, продължават да се управляват до тяхното приключване в съответствие с разпоредбите на тези решения.Комитетът, учреден по силата на член 5 от Решение 508/2000/ЕО, се заменя с комитета, предвиден в член 9 от настоящото решение.Член 15Влизане в силаНастоящото решение влиза в сила в деня след публикуването му в Официален вестник на Европейския съюз.Съставено в Страсбург на 12 декември 2006 година.За Европейския парламентПредседателJ. Borrell FontellesЗа СъветаПредседателM. Pekkarinen[1] ОВ C 164, 5.7.2005 г., стр. 65.[2] Позиция на Европейския парламент от 25 октомври 2005 г. (ОВ C 272 E, 9.11.2006 г., стр. 233). Обща позиция на Съвета от 18 юли 2006 г. (ОВ C 238 E, 3.10.2006 г., стр. 18) и Позиция на Европейския парламент от 24 октомври 2006 г. (все още непубликувана в Официален вестник). Решение на Съвета от 11 декември 2006 г.[3] Решение № 719/96/EО на Европейския парламент и на Съвета oт 29 март 1996 г. относно създаване на Програма за подпомагане на художествените и културни дейности от европейско значение ("Калейдоскоп") (ОВ L 99, 20.4.1996 г., стр. 20). Решение, изменено с Решение № 477/1999/EО (ОВ L 57, 5.3.1999 г., стр. 2).[4] Решение № 2085/97/EО на Европейския парламент и на Съвета от 6 октомври 1997 г. относно създаване на Помощна програма за подпомагане, включваща превод, в областта на книгите и четенето ("Ариана") (ОВ L 291, 24.10.1997 г., стр. 26). Решение, изменено с Решение № 476/ 1999/EО (ОВ L 57, 5.3.1999 г., стр. 1).[5] Решение № 2228/97/EО на Европейския парламент и на Съвета oт 13 октомври 1997 г. относно създаване на Програма за действие на Общността в сферата на културното наследство (Програмата "Рафаел") (ОВ L 305, 8.11.1997 г., стр. 31). Решение, отменено с Решение № 508/2000/EО (ОВ L 63, 10.3.2000 г., стр. 1).[6] Решение № 508/2000/ЕО на Европейския парламент и на Съвета от 14 февруари 2000 г. относно създаване на Програма "Култура 2000" (ОВ L 63, 10.3.2000 г., стр. 1). Решение, последно изменено с Регламент (ЕО) № 885/2004 на Съвета (ОВ L 168, 1.5.2004 г., стр. 1).[7] ОВ C 162, 6.7.2002 г., стр. 5.[8] ОВ C 13, 18.1.2003 г., стр. 5.[9] ОВ C 72 E, 21.3.2003 г., стр. 142.[10] ОВ C 293 E, 28.11.2002 г., стр. 105.[11] ОВ C 300 E, 11.12.2003 г., стр. 156.[12] ОВ C 76 E, 25.3.2004 г., стр. 459.[13] ОВ L 304, 3.11.2006 г., стр. 1.[14] ОВ L 138, 30.4.2004 г., стр. 40.[15] ОВ C 139, 14.6.2006 г., стр. 1.[16] ОВ L 184, 17.7.1999 г., стр. 23. Решение, изменено с Решение 2006/512/ЕО (ОВ L 200, 22.7.2006 г., стр. 11).[17] ОВ L 248, 16.9.2002 г., стр. 1.[18] ОВ L 357, 31.12.2002 г., стр. 1, Регламент, последно изменен с Регламент (ЕО, Евратом) № 1248/2006 на Комисията (ОВ L 227, 19.8.2006 г., стр. 3).--------------------------------------------------20061212ПРИЛОЖЕНИЕI. ОПИСАНИЕ НА ДЕЙНОСТИТЕ И СЪБИТИЯТА1. Първо направление: подкрепа на културни дейности1.1. Проекти за многогодишно сътрудничествоПрограмата подкрепя устойчиво и структурирано културно сътрудничество, с цел да обедини специфичното качество и експертното знание на културните оператори в цяла Европа. Тази подкрепа е предназначена да подпомага проекти в областта на сътрудничеството в техния начален и структурен етап или в тяхната фаза на географско разпростиране. Целта е те да се стимулират да изграждат устойчиви основи и да постигат финансова автономия.Всеки проект за сътрудничество включва най-малко шест оператори от шест различни страни, които участват в програмата. Целта на проекта е да обедини множество оператори от един или повече сектори за различни годишни дейности, които могат да бъдат секторни или междусекторни по характер, но които преследват обща цел.Всеки проект за сътрудничество е предназначен да извърши редица структурирани, многогодишни културни дейности. Тези дейности се прилагат за срока на финансирането от Общността. Те съдържат най-малко две от трите специфични цели, отбелязани в член 3, параграф 2. Ще имат приоритет проекти за сътрудничество, които са предназначени да развиват дейности, които отговарят на трите специфични цели в посочения член.Проектите за сътрудничество се избират след покани за предложения съгласно Финансовия регламент. В този контекст изборът се прави на основание на призната експертиза на съорганизатори в тяхната сфера на дейност, техния финансов и оперативен капацитет да извършват предложени дейности и качеството на тези дейности и степента, до която те изпълняват общата цел и специфичните цели на програмата, както е посочено в член 3.Проектите за сътрудничество се основават на споразумение за сътрудничество, т.е. на общ документ в правна форма в една от участващите страни и подписан от всички съорганизатори.Подкрепата на Общността не може да надвишава 50 % от бюджета на проекта и е дегресивна по характер. Тя не може да превишава сумата от 500000 EUR годишно за всички дейности по проектите за сътрудничество. Тази подкрепа следва да бъде предоставяна за срок от три до пет години.За пояснение, приблизително 32 % от общия бюджет, който е отпуснат за програмата, е посветен на този вид подкрепа.1.2. Мерки за сътрудничествоПрограмата подкрепя секторното и междусекторно културно сътрудничество между европейските оператори. Дава се приоритет на творчеството и иновацията. Насърчават се дейности, които са насочени към изследване на пътища за сътрудничество, за да се разработват в по-дългосрочен план.Всяка дейност е насочена и осъществявана в партньорство от най-малко трима културни оператори в три различни участващи страни, без значение дали тези оператори са от един или повече сектори.Дейностите се избират след покани за предложения съгласно Финансовия регламент. В този контекст, изборът се извършва на основание на призната експертиза на съорганизатори, техния финансов и оперативен капацитет да извършат предложените дейности, качеството на тези дейности и степента, до която те могат да изпълнят общата цел и специфичните цели на програмата, както и предвидено в член 3.Подкрепата от Общността не може да надвишава 50 % от бюджета на проекта. Тя не може да превишава сумата от 200000 EUR, но не може и да е по-малка от 50000 EUR. Тази подкрепа се предоставя за максимален срок от 24 месеца.Условията, които са посочени за тази дейност, които се отнасят до изисквания минимален брой оператори за представяне на проекта, както и минималните и максимални суми за подкрепа от Общността, могат да бъдат приспособени, с цел да се отчетат специфичните условия на буквалния превод.За пояснение, приблизително 29 % от общия бюджет, който е отпуснат за програмата, е посветен за този вид подкрепа.1.3. Специални дейностиПрограмата също така подкрепя специални действия. Тези действия са специални в това, че трябва да са значителни по мащаб и обхват, да засягат значителна част от народите в Европа и да помагат да се повишава тяхното чувство за принадлежност към една и съща общност, да им дава осведоменост за културното многообразие на държавите-членки, и също така да допринасят за диалога между културите и международния диалог. Те трябва да отговарят на най-малко две от трите специфични цели по член 3.Тези специални дейности също така помагат за повишаване на перспективите по отношение на културната дейност на Общността както в Европейския съюз, така и извън него. Те също така допринасят за повишаване на глобалната осведоменост по отношение на богатството и многообразието на европейската култура.Значителна подкрепа ще бъде предоставена на проекта "Европейски столици на културата", за да се помогне прилагането на дейностите, които подчертават европейската перспектива и трансевропейското културно сътрудничество.Специалните дейности могат освен това да включват присъждане на награди, дотолкова доколкото наградите подчертават дейността на художници, произведения или културни, или художествени постижения, правят ги известни отвъд националните граници и по този начин стимулират мобилност и обмен.Подкрепа също така може да се предостави в този контекст на сътрудничеството с трети страни и международни организации, както е посочено в член 5, параграф 2 и в член 6.Примерите, посочени по-горе, не съставляват изчерпателен списък от мерки, които вероятно ще бъдат подкрепени по смисъла на това поднаправление на програмата.Процедурите за избор във връзка със специалните дейности ще зависят от съответното действие. Финансиране ще се отпуска след покани за предложения и покани за участие в тръжни процедури, освен в случаите, посочени в членове 54 и 168 от Финансовия регламент. Ще се взема предвид освен това степента, до която всяко действие изпълнява общата цел и специфичните цели на програмата, както е посочено в член 3 от настоящото решение.Подкрепата на Общността не може да превишава 60 % от бюджета на проекта.За пояснение, приблизително 16 % от общия бюджет, които е отпуснат на програмата, е посветен на този вид подкрепа.2. Второ направление: подкрепа на организациите, действащи на европейско ниво в областта на културатаТази подкрепа следва да приеме формата на оперативна субсидия за съфинансиране на разходи, свързани с постоянната работна програма на орган, който преследва цел от общ европейски интерес в областта на културата или цел, представляваща част от политиката на Съюза в тази област.Предвижда се тези субсидии да се отпускат на основание на годишни покани за представяне на предложения.За пояснение, приблизително 10 % от общия бюджет, който е отпуснат за програмата, са посветени на това направление.Подкрепа може да бъде предоставена на организациите, които работят за културно сътрудничество по един или няколко от следните начини:- осигуряване на представителни функции на общностно равнище,- събиране и разпространение на информация за улесняване на трансевропейското културно сътрудничество,- работа в мрежа на европейско ниво за организациите, които действат в областта на културата,- участие в проекти за културно сътрудничество или дейности като посланици за европейска култура;Тези власти следва да представят реално европейско измерение. В това отношение те трябва да извършат своите дейности на европейско равнище или под формата на различни координирани асоциации и техни структури (регистрирани членове) и дейностите трябва да имат потенциал да въздействат на ниво Европейски съюз или да покриват най-малко седем европейски страни.Това направление е открито за организации, получаващи подкрепа по смисъла на част 2 на приложение I към Решение № 792/2004/ЕО, както и всеки друг орган, който действа на европейско равнище в областта на културата, при условие че те отговарят на целите, определени в член 3 от настоящото решение, и спазват условията и сроковете на настоящото решение.Бенефициерите на тези оперативни субсидии се избират по покана за представяне на предложения. Това следва да бъде направено на основание на свързване на работната програма на организациите със специфичните цели, определени в член 3.Общата оперативна субсидия, отпусната съгласно това направление, не може да превишава 80 % от разрешените на органа разходи за годината, през която е била отпусната субсидията.3. Трето направление: подкрепа за анализи и за събиране и разпространение на информация и за оптимизиране на ефекта от проектите в областта на културното сътрудничествоЗа пояснение, приблизително 5 % от общия бюджет, отпуснат за програмата, следва да бъде обвързан с настоящото направление.3.1. Подкрепа за точки за културни контактиС оглед да се осигури целенасочено и ефективно, на местно равнище, разпространение на практическа информация относно програмата, тя трябва да осигурява подкрепа за точките за културни контакти. Тези организации, работещи на национално равнище, следва да бъдат създавани на доброволен принцип съгласно член 39 от Регламент (ЕО, Евратом) № 2342/2002.Задачата на точките за културен контакт е:- да се популяризира програмата,- да се улеснява достъпа до програмата и да се стимулира участието в нейните дейности на колкото е възможно по-голям брой професионалисти от културната сфера чрез ефективно разпространение на информация и чрез разработка на подходящи инициативи за свързването им в мрежа,- да се осигурява ефективна връзка с различните институции, осигуряващи подкрепа за културния сектор в държавите-членки, като по този начин се оказва принос към допълването между мерките, взети съгласно програмата и националните мерки за подкрепа,- да се осигурява информация относно други програми на Общността, отворени за културни проекти, ако е необходимо.3.2. Подкрепа за анализи в областта на културното сътрудничествоПрограмата подкрепя осъществяването на проучвания и анализи в областта на европейското културно сътрудничество и развитието на европейската културна политика. Целта на настоящата подкрепа е да бъде увеличен обема и качеството на информацията и данните за разработка на сравнителни данни и анализи относно културното сътрудничество на европейско равнище, особено по отношение на мобилността на творците и дейците в областта на културата, движението на произведения на изкуството и културни продукти, и междукултурен диалог.Изследванията и анализите, които допринасят за повишаване на знанието относно феномена на трансевропейското културно сътрудничество и създаването на благоприятни условия за неговото процъфтяване могат да бъдат подкрепяни съгласно настоящото направление. Проектите, насочени към събиране и анализ на статистически данни, ще бъдат специално насърчавани.3.3 Подкрепа за събиране и разпространение на информация и оптимизиране на ефекта от проектите в областта на културното сътрудничествоПрограмата подкрепя събирането и разпространението на информация и дейностите, насочени към оптимизиране на ефекта от проектите чрез разработка на инструмент в Интернет, насочен към нуждите на професионалистите, занимаващи се с култура, в областта на трансевропейското културно сътрудничество.Този инструмент следва да направи възможен обмена на опит и добра практика, както и разпространението на информация относно програмата, както и трансевропейското културно сътрудничество в по-широк смисъл.II. УПРАВЛЕНИЕ НА ПРОГРАМАТАФинансовите средства, предоставяни за програмата, могат също така да покриват разходи, отнасящи се до подготвителни, мониторингови, контролни, одиторски и оценъчни дейности, изисквани пряко за управлението и реализацията на целите на програмата, по-специално, проучвания, срещи, информационни дейности и дейности, свързани с публикации, разходи, свързани с компютърни мрежи, фокусирани върху информационния обмен, заедно с всякакви други разходи за техническа и административна подкрепа, до които Общността може да прибегне във връзка с управлението на програмата.III. КОНТРОЛ И ОДИТЗа проектите, избрани в съответствие с процедурата, описана в член 11, параграф 2, ще бъде установена система за одит чрез случаен подбор.Бенефициерът на субсидията следва да предостави на Комисията всички съпътстващи документи, доказващи разходите за период от пет години, считано от датата на последното плащане. Бенефициерът на субсидията следва да гарантира, че там където е приложимо, съпътстващите документи, които се притежават от партньорите или членовете, са представени на Комисията.Комисията има право да извърши одит на усвояването на средствата от субсидията, който да се осъществи или пряко от нейни служители или от други квалифицирани външни служители, по избор на Комисията. Такива одити може да бъдат осъществени за срока на действие на договора и за срок от пет години от датата на плащането на салдото. Където е уместно разкритията на одита могат да доведат до решения на Комисията за възстановяване на средства.Служителите на Комисията и външният персонал, упълномощен от нея, имат нужния достъп до службите на бенефициера, както и до цялата информация, включително информацията в електронен формат, нужна, за да се провеждат такива одити.Сметната палата и Европейската служба за борба с измамите (OLAF) се ползват със същите права, особено с право на достъп, както Комисията.С оглед да бъдат защитени финансовите интереси на Общността срещу измами и други нерегламентирани действия, Комисията може да осъществява проверки на място и инспекции съгласно програмата в съответствие с Регламент (ЕО, Евратом) № 2185/96 на Съвета [1]. Там, където е необходимо, разследванията се провеждат от OLAF в съответствие с Регламент (ЕО) № 1073/1999 на Европейския парламент и на Съвета [2].IV. ИНФОРМАЦИЯ, КОМУНИКАЦИЯ И ДЕЙНОСТИ ЗА ОПТИМИЗИРАНЕ НА ЕФЕКТА ОТ ПРОЕКТИТЕ1. КомисияКомисията може да организира семинари, конференции или срещи, за да улеснява прилагането на програмата, и да предприема дейности, свързани с информация, публикации, разпространение и други дейности, насочени към оптимизиране на ефекта от проекти, както е уместно, както и да извършва мониторинг и оценка на програмата. Подобни дейности могат да бъдат финансирани със субсидии или чрез процедура по възлагане на обществени поръчки, или да бъдат организирани и финансирани директно от Комисията.2. Точки за контактКомисията и държавите-членки организират на доброволен принцип и да засилват обмена на информация, полезен за прилагането на програмата чрез точки на културен контакт, които да функционират като изпълнителни власти на национално равнище, по смисъла на условията, предвидени в член 54, параграф 2, буква в) и параграф 3 от Финансовия регламент.3. Държавите-членкиБез да се засягат член 87 от Договора, държавите-членки могат, при необходимост, да установят схеми за финансова подкрепа за индивидуална мобилност на дейците в областта на културата, за да се разреши въпросът, свързан с тяхното слабо участие в програмата. Настоящата подкрепа може да приеме формата на субсидии за покриване на пътни разноски за културните оператори, за да се улеснява подготвителния етап на транснационалните културни проекти.V. РАЗПРЕДЕЛЕНИЕ НА ОБЩИЯ БЮДЖЕТРазпределение на годишния бюджет за програмата| Процент от бюджета |Направление 1 (подкрепа на културни дейности) | приблизително 77 % |— проекти за многогодишно сътрудничество | приблизително 32 % |— мерки за сътрудничество | приблизително 29 % |— специални дейности | приблизително 16 % |Направление 2 (подкрепа на организациите действащи на европейско равнище в областта на културата) | приблизително10 % |Направление 3 (подкрепа за анализи, събиране и разпространение на информацията) | приблизително 5 % |Обща сума на оперативните разходи | приблизително 92 % |Управление на програмата | приблизително 8 % |Тези проценти са указателни и подлежат на промени от Комитета, предвиден в член 9, в съответствие с процедурата, определена в член 9, параграф 2.[1] ОВ L 292, 15.11.1996 г., стр. 2.[2] ОВ L 136, 31.5.1999 г., стр. 1.--------------------------------------------------


title: Решение на Комисията от 15 март 2006 година за създаването на експертна група на високо равнище за консултиране на Европейската комисия по въпросите на прилагането и развитието на стратегия i2010

text:
Важна правна забележка

|

32006D0215

Официален вестник n° L 080 , 17/03/2006 стр. 0074 - 0075

		20060315Решение на Комисиятаот 15 март 2006 годиназа създаването на експертна група на високо равнище за консултиране на Европейската комисия по въпросите на прилагането и развитието на стратегия i2010(2006/215/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като има предвид, че:(1) Както е посочено в заключенията от Съобщението на Комисията, озаглавено "i2010 — Информационно общество за икономически растеж и трудова заетост" [1] (по-долу наричано "i2010"), "Комисията ще засили диалога със заинтересованите участници и ще работи с държавите-членки за разглеждане на въпросите, свързани с информационните и комуникационните технологии (ИКТ), по-специално посредством открит метод на координация". Следователно е възможно Комисията да има нужда от съветите и експертната компетентност на консултативен орган, който включва служители на държавите-членки, които са специалисти в областта на политиката за развитие на ИКТ.(2) Групата трябва да допринесе за ефективното прилагане на i2010.(3) Групата трябва да се състои от представители на високо равнище на държавите-членки и да бъде отворена за наблюдатели от присъединяващите се страни и от държавите от ЕИП.(4) Следователно е необходимо формирането на "Група на високо равнище i2010" и определянето на нейния мандат и структури,РЕШИ:Член 1Комисията създава група от експерти "група на високо равнище i2010", по-долу наричана "Групата".Член 2ЗадачиКомисията може да се консултира с Групата по всеки въпрос, свързан с прилагането на стратегия i2010.Задачите на Групата са:- да обсъжда стратегически въпроси на политиката за развитие на ИКТ в контекста на i2010 и в по-широките рамки на Лисабонската програма, да извършва преглед на ефективността на i2010 и да предоставя информация и съвети за евентуално усъвършенстване и адаптиране на действията в рамките на i2010 въз основа на наблюденията по прилагането на i2010 и развитието на политиката;- да организира форум за дискусии по стратегически въпроси и за обмен на опит, с участието на всички заинтересовани служби на Комисията; и- да обменя мнения по въпроси, произтичащи от националните планове за реформа, в областите, влизащи в обхвата на i2010, във връзка с осъществяването на целите на Лисабонската стратегия.Член 3Състав — определяне на участниците1. Съставът на групата включва по един представител на всяка държава-членка и на Комисията. Представителите на държавите-членки могат да бъдат придружавани от подходящи колеги в зависимост от разглежданата тема, без да се нарушават правилата, прилагани при възстановяване на разходите за заседания. Представителите са държавни служители на високо ниво, отговарящи за въпросите на информационното общество на национално равнище, способни да осигурят необходимата координация между националните публични власти, работещи в различните области, влизащи в обхвата на стратегия i2010.2. Комисията може да разреши участието на наблюдатели от държавите от ЕИП и от присъединяващите се държави. Тези наблюдатели се определят съгласно критериите, посочени в параграф 1.3. Държавите-членки, държавите от ЕИП и присъединяващите се страни уведомяват Комисията за имената и координатите на лицата, които те са определили за участие, както и за всяка последваща промяна, свързана с тях.4. Имената на определените членове се публикуват на интернет страницата на i2010 (www.europa.eu.int/i2010). Списъкът с имената на членовете се актуализира от Генерална дирекция "Информационно общество и медии" всеки път, когато някоя от държавите-членки уведоми за извършена промяна.Член 4Функциониране1. Групата се председателства от Комисията.2. Комисията има право след консултиране с Групата да създаде подгрупи за проучване на определени въпроси в рамките на мандат, определен от Групата; тези подгрупи се разпускат след изпълнение на поставените им задачи.3. Комисията може да поиска от експертите или от наблюдателите, които имат специфични компетенции по дадена тема от дневния ред, да участват в разискванията на Групата или подгрупата, ако се прецени, че това е полезно и/или необходимо.4. Получената информация по време на участието в разискванията на Групата или подгрупата не подлежат на разгласяване, ако Комисията определи, че те се отнасят до поверителни въпроси.5. Групата приема свой правилник за работа на базата на стандартния правилник за работа [2].6. Комисията може да публикува всяко резюме, заключение, частично заключение или работен документ на Групата.Член 5Разходи за заседанияКомисията възстановява разходите по пътуването и пребиваването на членовете, експертите и наблюдателите, свързани с работата на Групата, съгласно действащите разпоредби на Комисията. Членовете не получават заплащане за функциите, които изпълняват.Разходите за заседания се възстановяват в границите на наличните финансови средства, отпуснати на съответните служби в рамките на ежегодната процедура по предоставяне на финансови ресурси.Член 6Влизане в силаНастоящото решение влиза в сила в деня на публикуването му в Официален вестник на Европейския съюз. То се прилага до 31 декември 2010 г. Комисията трябва да вземе решение за евентуалното му продължение преди тази дата.Съставено в Брюксел на 15 март 2006 година.За КомисиятаViviane RedingЧлен на Комисията[1] COM(2005) 229 окончателен.[2] Приложение III към SEC(2005) 1004 от 27 юли 2005 г.--------------------------------------------------


title: 2010/589/ЕС: Решение на Съвета от 27 септември 2010 година за изменение и удължаване на периода на прилагане на Решение 2007/641/ЕО за приключване на консултациите с Република острови Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие

text:
               2.10.2010

               BG

               Официален вестник на Европейския съюз

               L 260/10

         РЕШЕНИЕ НА СЪВЕТА
   от 27 септември 2010 година
   за изменение и удължаване на периода на прилагане на Решение 2007/641/ЕО за приключване на консултациите с Република острови Фиджи съгласно член 96 от Споразумението за партньорство АКТБ—ЕО и член 37 от Инструмента за сътрудничество за развитие
   (2010/589/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 от него,
   като взе предвид Споразумението за партньорство между членовете на групата страни от Африка, Карибите и Тихоокеанския басейн, от една страна, и Европейската общност и нейните държави-членки, от друга страна, подписано в Котону на 23 юни 2000 г. (1) и преразгледано в Люксембург на 25 юни 2005 г. (2) („Споразумението за партньорство АКТБ—ЕС“), и по-специално член 96 от него,
   като взе предвид Вътрешното споразумение между представителите на правителствата на държавите-членки, заседаващи в рамките на Съвета, относно мерките, които трябва да се вземат, и процедурите, които трябва да се следват за изпълнението на Споразумението за партньорство АКТБ—ЕО (3), и по-специално член 3 от него,
   като взе предвид Регламент (ЕО) № 1905/2006 на Европейския парламент и на Съвета от 18 декември 2006 г. за създаване на финансов инструмент за сътрудничество за развитие (4) („Инструмент за сътрудничество за развитие“), и по-специално член 37 от него,
   като взе предвид предложението на Европейската комисия,
   като има предвид, че:

               (1)

               Решение 2007/641/ЕО (5) за приключване на консултациите с Република острови Фиджи съгласно член 96 от Споразумението за партньорство АКТБ—ЕС и член 37 от Инструмента за сътрудничество за развитие бе прието за прилагане на подходящи мерки след нарушение на основните елементи, посочени в член 9 от Споразумението за партньорство АКТБ—ЕС, както и на ценностите, посочени в член 3 от Инструмента за сътрудничество за развитие.

               (2)

               Тези мерки бяха разширени с Решение 2009/735/ЕО (6) и впоследствие с Решение 2010/208/ЕС (7), тъй като не само че Република острови Фиджи все още не е изпълнила важни ангажименти по отношение на основни елементи от Споразумението за партньорство АКТБ—ЕС и Инструмента за сътрудничество за развитие, но също така напоследък има значително неблагоприятно развитие по отношение на известен брой ангажименти.

               (3)

               Срокът на прилагане на мерките в Решение 2007/641/ЕО изтича на 1 октомври 2010 г. Уместно е да се удължи валидността му, а съдържанието на подходящите мерки следва да бъде съответно технически актуализирано,

         ПРИЕ НАСТОЯЩОТО РЕШЕНИЕ:
   Член 1
   Решение 2007/641/ЕО се изменя, както следва:

               1.

               В член 3 втората алинея се заменя със следния текст:
               „Срокът му на действие изтича на 31 март 2011 г. То се преразглежда редовно най-малко на всеки шест месеца.“

               2.

               Приложението се заменя с текста от приложението към настоящото решение.

         Член 2
   Адресат на писмото в приложението към настоящото решение е Република острови Фиджи.
   Член 3
   Настоящото решение влиза в сила в деня на приемането му.

      Съставено в Брюксел на 27 септември 2010 година.

            За Съвета

            Председател

         K. PEETERS

      (1)  ОВ L 317, 15.12.2000 г., стр. 3.

      (2)  ОВ L 287, 28.10.2005 г., стр. 4.

      (3)  ОВ L 317, 15.12.2000 г., стр. 376.

      (4)  ОВ L 378, 27.12.2006 г., стр. 41.

      (5)  ОВ L 260, 5.10.2007 г., стр. 15.

      (6)  ОВ L 262, 6.10.2009 г., стр. 43.

      (7)  ОВ L 89, 9.4.2010 г., стр. 7.

      ПРИЛОЖЕНИЕ

         ПРОЕКТ ЗА ПИСМО

      Негово Превъзходителство Ratu Epeli NAILATIKAU
      Президент на Република острови Фиджи
      Сува
      Република острови Фиджи
      Ваше Превъзходителство,
      Европейският съюз (ЕС) придава особена важност на разпоредбите на член 9 от Споразумението за партньорство АКТБ—ЕС и член 3 от Инструмента за сътрудничество за развитие. Партньорството АКТБ—ЕС се основава на зачитането на правата на човека, принципите на демокрацията и върховенството на закона, които са основни елементи на Споразумението за партньорство АКТБ—ЕС и съставляват основата на нашите отношения.
      На 11 декември 2006 г. Съветът на ЕС осъди военния преврат в Република острови Фиджи.
      Съгласно член 96 от Споразумението за партньорство АКТБ—ЕС и като счита, че военният преврат от 5 декември 2006 г. представлява нарушение на основните елементи, посочени в член 9 от него, ЕС покани Република острови Фиджи (Фиджи) за участие в консултации по силата на Споразумението за партньорство АКТБ—ЕС с цел внимателно да се проучи ситуацията и ако е необходимо, да се предприемат мерки за подобряването ѝ.
      Официалната част от тези консултации започна на 18 април 2007 г. в Брюксел. ЕС изрази своето задоволство, че по това време временното правителство потвърди редица ключови ангажименти по отношение на правата на човека и основните свободи, зачитането на демократичните принципи и върховенството на закона и предложи положителни мерки за тяхното изпълнение.
      За съжаление оттогава бяха наблюдавани редица неблагоприятни събития, по-специално през април 2009 г., което означава, че понастоящем Република острови Фиджи е в нарушение на редица поети ангажименти. Това се отнася най-вече до отмяната на Конституцията, значителното отлагане на провеждането на парламентарни избори и нарушаването на човешките права. Въпреки че изпълнението на ангажиментите е значително забавено, повечето от тези ангажименти продължават да бъдат от съществено значение за сегашното положение на Република острови Фиджи и затова са изброени в приложението към настоящото писмо. Едностранното решение на Република острови Фиджи да наруши редица ключови ангажименти доведе до загуби за Република острови Фиджи по отношение на фондове за развитие.
      Въпреки това, в духа на партньорство, залегнал в основата на Споразумението за партньорство АКТБ—ЕС, ЕС изразява готовността си да участва в нови официални консултации веднага щом бъде налице разумна перспектива за успешно приключване на такива консултации. На 1 юли 2009 г. временният министър-председател представи план за реформи и за възстановяване на демократичния ред. ЕС е готов да се започне диалог относно този план и да обмисли възможността той да послужи като основа за нови консултации. Ето защо, с цел да създаде възможност за нови консултации, ЕС реши да удължи съществуващите подходящи мерки по отношение на Република острови Фиджи. Някои от мерките вече не са актуални, но бе решено, че вместо да ги актуализира едностранно, ЕС предпочита да продължи да търси възможности за нови консултации с Република острови Фиджи. Затова е от особена важност временното правителство да поеме ангажимент за приобщаващ вътрешен политически диалог и за гъвкавост по отношение на времевата рамка за плана. Позицията на ЕС е и винаги ще бъде водена от съществените елементи на Споразумението за партньорство АКТБ—ЕС, както и от основните принципи на ЕС, по-конкретно по отношение на ключовата роля на диалога и изпълнението на взаимните задължения, но се подчертава, че от страна на ЕС няма предварителни заключения относно изхода на бъдещите консултации.
      Ако новите консултации доведат до съществени ангажименти от страна на Република острови Фиджи, ЕС е готов за ранно, положително преразглеждане на подходящите мерки. Обратно, ако положението в Република острови Фиджи не се промени, загубите за Република острови Фиджи на средства за развитие ще продължат. По-конкретно след предстоящите решения относно съпътстващи мерки за страните по Протокола за захарта и националната индикативна програма по 10-ия европейски фонд за развитие (ЕФР) по отношение на Република острови Фиджи ЕС ще се ръководи от оценката на напредъка, постигнат за възстановяването на конституционния ред.
      До провеждането на нови консултации ЕС приканва Република острови Фиджи да продължи и ускори засиления политически диалог.
      Подходящите мерки са следните:

                  —

                  хуманитарната помощ и прякото подпомагане на гражданското общество могат да продължат,

                  —

                  текущите дейности за сътрудничество, особено по 8-ия и 9-ия ЕФР, могат да продължат,

                  —

                  дейностите за сътрудничество, които биха подпомогнали връщането към демокрация и биха подобрили управлението, могат да продължат, освен при много изключителни обстоятелства,

                  —

                  изпълнението на съпътстващите мерки за 2006 г. по реформата на захарната промишленост може да продължи. Споразумението за финансиране бе подписано на техническо равнище от Република острови Фиджи на 19 юни 2007 г. Отбелязва се, че финансовото споразумение включва клауза за временно прекратяване,

                  —

                  може да се продължи с подготовката и евентуалното подписване на многогодишната индикативна програма за съпътстващите мерки към реформата на захарната промишленост за 2011—2013 г.,

                  —

                  завършването, подписването на техническо равнище и прилагането на свързаните с 10-ия ЕФР стратегия за подпомагане на страната и национална индикативна програма, заедно с индикативен финансов пакет, както и възможното отпускане на насърчителен транш в размер до 25 % от предвидената сума зависят от изпълнението на ангажиментите в областта на правата на човека и върховенството на закона, по-специално: зачитането на Конституцията от временното правителство; пълното зачитане на независимостта на съдебната власт и възможно най-скорошната отмяна на указите за извънредно положение, въведени отново на 6 септември 2007 г.; разследването или разглеждането в съответствие с предвидените от законите на Фиджи процедури и органи на всички предполагаеми нарушения на правата на човека, както и полагането на всички възможни усилия от страна на временното правителство за предотвратяване на изявленията на агенции по сигурността, целящи създаването на ситуация на страх,

                  —

                  полагаемата сума за 2007 г. за захарната промишленост беше нула,

                  —

                  отпускането на полагаемата сума за 2008 г. за захарната промишленост зависеше от наличието на доказателства за надеждна и навременна подготовка на изборите в съответствие с договорените ангажименти, по-специално по отношение на преброяването на населението, преначертаването на границите на избирателните райони и изборната реформа в съответствие с Конституцията, както и от вземането на мерки, които да осигурят функционирането на избирателната служба, включително и назначаването в съответствие с Конституцията на надзорно лице за изборите до 30 септември 2007 г. Полагаемата сума за 2008 г. за захарната промишленост бе загубена на 31 декември 2009 г.,

                  —

                  полагаемата сума за 2009 г. за захарната промишленост бе отменена през май 2009 г., тъй като временното правителство реши да отложи общите избори за септември 2014 г.,

                  —

                  полагаемата сума за 2010 г. бе отменена преди 1 май 2010 г., тъй като не бе постигнат напредък в продължаването на демократичния процес; въпреки това, предвид кризисната ситуация в захарния сектор, Комисията задели част от сумата за пряка помощ, която се управлява централно от Делегацията на ЕС в Сува и не се разпределя посредством правителството, за населението в пряка зависимост от производството на захар с цел смекчаване на неблагоприятните социални последици. Предоставянето на такава подкрепа ще трябва да бъде потвърдено от законодателните и бюджетните органи на ЕС,

                  —

                  допълнително подпомагане за подготовката и изпълнението на ключови ангажименти, и особено за подготовката и/или провеждането на избори може да бъде обсъдено в допълнение на мерките за подпомагане, описани в настоящото писмо,

                  —

                  регионалното сътрудничество и участието на Република острови Фиджи в него остават незасегнати,

                  —

                  сътрудничеството с Европейската инвестиционна банка и Центъра за развитие на предприятията може да продължи в зависимост от навременното изпълнение на поетите ангажименти.

            Мониторингът на поетите ангажименти ще бъде в съответствие с договореностите относно редовен диалог, сътрудничество с мисиите и представяне на доклади, както е посочено в приложението към настоящото писмо.
      Освен това ЕС очаква от Фиджи да окаже пълно съдействие на Форума на тихоокеанските острови, що се отнася до изпълнението на препоръките на Групата от изтъкнати личности, които бяха приети от външните министри на Форума по време на срещата им във Вануату на 16 март 2007 г.
      ЕС ще продължи да следи отблизо ситуацията във Фиджи. Съгласно член 8 от Споразумението за партньорство АКТБ—ЕС с Фиджи ще бъде провеждан засилен политически диалог, за да се гарантира спазването на правата на човека, възстановяването на демокрацията и зачитането на върховенството на закона, докато и двете страни не стигнат до заключението, че засиленият характер на диалога е изпълнил целта си.
      Ако е налице забавяне, прекратяване или промяна в посоката на изпълнение на поетите ангажименти от страна на временното правителство, ЕС си запазва правото да адаптира подходящите мерки.
      ЕС подчертава, че привилегиите на Фиджи в сътрудничеството ѝ с ЕС зависят от спазването на основните елементи на Споразумението за партньорство АКТБ—ЕС и ценностите, посочени в Инструмента за сътрудничество за развитие. За да се убеди ЕС, че временното правителство е напълно готово да следва поетите ангажименти, от особена важност ще бъде постигането на своевременен и значителен напредък по тяхното изпълнение.
      С уважение,

         Съставено в Брюксел на година.

               За Комисията

            …

               За Съвета

            …

         ПРИЛОЖЕНИЕ КЪМ ПРИЛОЖЕНИЕТО

            ДОГОВОРЕНИ АНГАЖИМЕНТИ С РЕПУБЛИКА ОСТРОВИ ФИДЖИ

         A.   Спазване на демократичните принципи

         Ангажимент № 1
         Провеждане на свободни и честни парламентарни избори в срок от 24 месеца, считано от 1 март 2007 г., в зависимост от заключенията на оценка, която трябва да бъде извършена от независимите експерти, назначени от секретариата на Форума на тихоокеанските острови. Процесите на подготовка и провеждане на изборите ще бъдат съвместно наблюдавани, адаптирани и преразглеждани, когато е необходимо, на базата на взаимно договорени индикативни показатели. По-конкретно това означава, че:

                     —

                     до 30 юни 2007 г. временното правителство приема график на датите за приключване на различните стъпки, които трябва да бъдат предприети при подготовката на новите парламентарни избори,

                     —

                     графикът посочва точно сроковете за преброяване на населението, преначертаването на границите на избирателните райони и провеждането на избирателна реформа,

                     —

                     определянето на границите на избирателните райони и избирателната реформа се провеждат в съответствие с Конституцията,

                     —

                     вземат се мерки, които да гарантират функционирането на избирателната служба, включително и назначаването до 30 септември 2007 г. на надзорно лице за изборите, в съответствие с Конституцията,

                     —

                     назначаването на вицепрезидент се извършва в съответствие с Конституцията.

               Ангажимент № 2
         При приемането на важни законодателни, фискални и други инициативи и промени по различни политики временното правителство взема предвид консултациите с гражданското общество и други заинтересовани страни.
         Б.   Върховенство на закона

         Ангажимент № 1
         Временното правителство полага всички усилия за предотвратяване на изявления от органи по сигурността, целящи създаването на ситуация на страх.
         Ангажимент № 2
         Временното правителство се придържа към Конституцията от 1997 г. и гарантира нормалната и независима работа на институциите, предвидени в Конституцията, като Комисията на Република острови Фиджи за правата на човека, Комисията за държавната администрация и Конституционната комисия. Значителната независимост и функционирането на Висшия съвет на старейшините ще бъдат запазени.
         Ангажимент № 3
         Напълно се зачита независимостта на съдебната власт и ѝ се позволява да работи свободно, като нейните решения се спазват от всички заинтересовани страни, и по специално:

                     —

                     временното правителство предприема необходимите мерки за назначаването на съда, предвиден в раздел 138 (3) от Конституцията, в срок до 15 юли 2007 г.,

                     —

                     всяко назначаване и/или отстраняване на съдии се извършва оттук нататък в пълно съответствие с разпоредбите на Конституцията и процедурните правила,

                     —

                     няма случаи на намеса, под каквато и да била форма, на военните и полицията или на временното правителство в работата на съдебната система, включително пълно зачитане на юридическата професия.

               Ангажимент № 4
         Всички наказателни производства, свързани със случаи на корупция, се провеждат по съответните съдебни канали и се гарантира, че всеки друг орган, който може да бъде създаден за разследване на предполагаеми случаи на корупция, действа в рамките, определени от конституцията.
         В.   Защита правата на човека и основните свободи

         Ангажимент № 1
         Временното правителство взема всички необходими мерки за улесняване на разследването или разглеждането на всички твърдения за нарушения на правата на човека съгласно различните процедури и органи, предвидени в законите на Република острови Фиджи.
         Ангажимент № 2
         Временното правителство отменя указите за извънредно положение през май 2007 г., при условие че липсват заплахи за националната сигурност и обществения ред и безопасност.
         Ангажимент № 3
         Временното правителство се ангажира да осигури пълната независимост на Комисията на Република острови Фиджи за правата на човека при изпълнение на нейните функции в съответствие с Конституцията.
         Ангажимент № 4
         Гарантира се пълната свобода на изразяване на мнение и свободата на медиите във всичките им форми, както е предвидено в Конституцията.
         Г.   Последващи мерки по отношение на поетите ангажименти

         Ангажимент № 1
         Временното правителство се задължава да поддържа редовен диалог, който да позволи проверка на постигнатия напредък и да предостави на органите/представителите на ЕС и ЕО пълен достъп до информацията по всички въпроси, свързани с правата на човека, мирното възстановяване на демокрацията и върховенството на закона в Република острови Фиджи.
         Ангажимент № 2
         Временното правителство сътрудничи изцяло с всяка мисия на ЕС и ЕО за оценка и мониторинг на напредъка.
         Ангажимент № 3
         Временното правителство изпраща на всеки три месеца, считано от 30 юни 2007 г., доклади за напредъка по основните елементи от Споразумението от Котону и ангажиментите.
         Отбелязва се, че по някои въпроси може да бъде постигнат ефективен напредък, само ако се възприеме прагматичен подход, който отчита реалността на настоящето и се съсредоточава върху бъдещето.


title: Решение (ЕС) 2015/860 на Съвета от 26 май 2015 година за подписването от името на Европейския съюз на Протокол за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания

text:
               3.6.2015

               BG

               Официален вестник на Европейския съюз

               L 136/5

         РЕШЕНИЕ (ЕС) 2015/860 НА СЪВЕТА
   от 26 май 2015 година
   за подписването от името на Европейския съюз на Протокол за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 115 във връзка с член 218, параграф 5 и член 218, параграф 8, втора алинея от него,
   като взе предвид предложението на Европейската комисия,
   като има предвид, че:

               (1)

               На 14 май 2013 г. Съветът упълномощи Комисията да започне преговори с Конфедерация Швейцария за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания (1), с цел привеждане на посоченото споразумение в съответствие с неотдавнашните инициативи на международно равнище, на които беше договорено автоматичният обмен на информация да се насърчава като международен стандарт.

               (2)

               Текстът на Протокола за изменение, който е резултат от проведените преговори, надлежно отразява дадените от Съвета насоки за водене на преговорите, тъй като той привежда споразумението в съответствие с последните инициативи на международно равнище по отношение на автоматичния обмен на информация, а именно световния стандарт за автоматичен обмен на информация за финансови сметки по данъчни въпроси, разработен от Организацията за икономическо сътрудничество и развитие (ОИСР). Съюзът, неговите държави членки и Конфедерация Швейцария участваха активно в работата на ОИСР. Текстът на споразумението, както е изменено с Протокола за изменение, е правното основание за прилагане на световния стандарт в отношенията между Съюза и Конфедерация Швейцария.

               (3)

               Поради това Протоколът за изменение следва да бъде подписан от името на Съюза при условие на сключването му на на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването от името на Съюза на Протокола за изменение на Споразумението между Европейската общност и Конфедерация Швейцария за предвиждане на мерки, еквивалентни на тези, определени в Директива 2003/48/ЕО на Съвета относно данъчното облагане на доходи от спестявания под формата на лихвени плащания, при условие на сключването на посочения Протокол за изменение (2).
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) Протокола за изменение от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 26 май 2015 година.

            За Съвета

            Председател

         F. MOGHERINI

      (1)  ОВ L 385, 29.12.2004 г., стр. 30.

      (2)  Текстът на Протокола за изменение ще бъде публикуван заедно с решението за неговото сключване.


title: 2012/605/ЕС: Решение на Европейския парламент от 10 май 2012 година относно приключването на сметките на съвместното предприятие ARTEMIS за финансовата 2010 година

text:
               17.10.2012

               BG

               Официален вестник на Европейския съюз

               L 286/312

         РЕШЕНИЕ НА ЕВРОПЕЙСКИЯ ПАРЛАМЕНТ
   от 10 май 2012 година
   относно приключването на сметките на съвместното предприятие ARTEMIS за финансовата 2010 година
   (2012/605/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на съвместното предприятие ARTEMIS за финансовата 2010 година,

               —

               като взе предвид доклада на Сметната палата относно годишните отчети на ARTEMIS за финансовата 2010 година, придружен от отговорите на съвместното предприятие (1),

               —

               като взе предвид препоръката на Съвета от 21 февруари 2012 г. (06086/2012 - C7-0050/2012),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕО) № 74/2008 на Съвета от 20 декември 2007 г. за създаване на съвместно предприятие ARTEMIS за изпълнение на съвместната технологична инициатива за вградени компютърни системи (3), и по-специално член 11, параграф 4 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (4), и по-специално член 94 от него,

               —

               като взе предвид член 77 и приложение VI към своя правилник,

               —

               като взе предвид доклада на Комисията по бюджетен контрол (A7-0109/2012),

               1.

               Одобрява приключването на сметките на съвместното предприятие ARTEMIS за финансовата 2010 година.

               2.

               Възлага на своя председател да предаде настоящото решение на изпълнителния директор на съвместното предприятие ARTEMIS, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 368, 16.12.2011 г., стр. 1.

      (2)  ОВ L 248, 16.9.2002 г., стр. 1.

      (3)  ОВ L 30, 4.2.2008 г., стр. 52.

      (4)  ОВ L 357, 31.12.2002 г., стр. 72.